લગ્નજીવનની ગાડીમાં પેટ્રોલ પૂરતા રહીએ ને સર્વિસ કરાવતા રહીએ એટલે કે પ્રુવ કરતા રહીએ ત્યાં વળી નવી પ્રુવની પ્રક્રિયા શરૂ. બેસ્ટ પપ્પા અને મમ્મી. આ ખરેખર પ્રુવ કરવાની અને થવાની ખુબ અઘરી પ્રક્રિયા છે કારણ કે અત્યાર સુધીના બધા જ આપણા પર જ ભાર હતો કે આધાર હતો. હવે બંને પક્ષે સાબિત કરવાનું છે. વાલીનું માપદંડ તેના સંતાન પરથી સાબિત થાય. કારણ કે, કેળવણી અને માર્ગદર્શન આમાં મોટો ભાગ ભજવે છે. બધું જ કરી છૂટ્યા પછી પણ સંતાન મોટા થાય એટલે ફરી એ જ સવાલ તમે અમારા માટે શું કર્યું છે ? અને કાં તો માતા-પિતાને પ્રશ્ન થાય કે એવું તો શું નથી કર્યું કે સંતાને આવું અમારી સાથે કર્યું ? ક્યાં કચાશ રહી ગઈ ? અને આ સાબિતીની પ્રક્રિયા પછી પણ સાસુ-સસરા સ્વરૂપે ચાલતી રહે. ગમ્મે તેટલું સાબિત કરવાની કોશિશ કરીએ કે સાસ ભી કભી બહુ થી તો પણ વહુબેટા કે તેમની પક્ષના કહેવાનું ન ચુકે કે સાત સારી તો પણ સાસુ.